**МОТИВИ**

**към Проекта на Програма за намаляване на риска от бедствия**

**на община Шабла 2023 – 2028 г.**

1. **Причини, които налагат приемането**

Общинската програма за намаляване на риска от бедствия се разработва на основание чл. 6д, ал. 1 и чл. 65б, т. 1от Закона за защита при бедствия от Общинския съвет за намаляване на риска при бедствия, за изпълнение на целите на областната програма за намаляване на риска от бедствия и във връзка с намаляване на рисковете, определени с общинския план за защита при бедствия. .

Програмата е разработена съгласно изискванията на Указанията за разработването и изпълнението на областни и общински програми за намаляване на риска от бедствия, дадени от Съвета за намаляване на риска от бедствия към Министерския съвет на Република България.

Общинската програма съдържа оперативни цели и дейности за реализиране на оперативните цели, с които следва да бъдат постигнати оперативните цели на Националната програма за намаляване на риска от бедствия 2021-2025 г. (НПНРБ), приета с Решение № 865 от 26.11.2020 г. на Министерския съвет на РБ и стратегическите цели на Националната стратегия за намаляване на риска от бедствия 2018 – 2030 г. (НСНРБ).

1. **Цели, които се поставят**

Основната цел на Общинската програма за намаляване на риска от бедствия е постигане на устойчивост чрез намаляване на съществуващите рискове от бедствия и недопускане създаването на нови рискове на територията на общината, повишаване на готовността и способностите за реагиране и бързото възстановяване след бедствия.

Цели за намаляване на риска от бедствия:

- повишаване на обществената осведоменост, планиране и обучение в административните структури, учебни заведения и рискови обекти и населението за управление на обществените системи при бедствия и за усвояване на правилата за защита и самозащита при бедствия;

- анализ и оценка на рисковете от бедствия за територията на община Шабла;

- прилагане на единен и цялостен подход към управлението на риска от бедствия на всички нива на управление;

- повишаване способностите на институциите за управление на риска от бедствия;

- ефективно възстановяване след бедствия при задължително спазване на принципа „да изградим отново, но по-добре“;

- повишаване на ефективността на инвестициите за намаляване на риска от бедствия и недопускане на нови рискове.

1. **Финансови средства, необходими за прилагането на програмата**

Източниците за финансиране на дейностите за изпълнение на Общинската програма за намаляване на риска от бедствия са общинския бюджет, републиканския бюджет, фондовете на Европейския съюз и други национални и международни организации.

1. **Очаквани резултати:**

Обикновено бедствията имат значителен ефект върху социалното и икономическо състояние на обществото, поради това намаляването на причинените от тях щети и загуби е жизненоважен компонент на усилията за осигуряване на сигурност и просперитет във всяка община. Съответно, очакванията от реализирането на Общинската програма за намаляване на риска от бедствия са свързани с:

- намаляване на уязвимостта на населението от бедствия;

-подобряване на координацията и ефикасността при реализиране на дейностите за намаляване на риска от бедствия и недопускане дублиране на дейности;

- повишаване на инвестираните средства в дейности за намаляване на риска от бедствия;

- подобряване споделянето на информация и данни за риска от бедствия;

- използване на публично-частно партньорство за постигане на по-добри резултати в областта на намаляване на риска от бедствия.

1. **Анализ за съответствие с правото на Европейския съюз**

Програмата за намаляване на риска от бедствия е в съответствие с европейското законодателство, при спазване разпоредбите и целите на националното и местно законодателство